
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL TEISĖS SUTEIKIMO VŠĮ „KAUNO GLOBA“ TEIKTI AKREDITUOTĄ SOCIALINĖS PRIEŽIŪROS IR LAIKINO ATOKVĖPIO PASLAUGĄ

2025 m. lapkričio    d. Nr. AT-
Šakiai

Vadovaudamasis Akredituotų socialinių paslaugų teikimo reikalavimų aprašu, patvirtintu Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-492 „Dėl Akredituotų socialinių paslaugų teikimo reikalavimų patvirtinimo“, Socialinės priežiūros, laikino atokvėpio paslaugos akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros, laikino atokvėpio paslaugos akreditavimo tvarkos aprašo patvirtinimo“, Šakių rajono savivaldybės socialinės priežiūros, laikino atokvėpio paslaugos akreditavimo tvarkos aprašo, patvirtinto Šakių rajono savivaldybės mero 2024 m. rugsėjo 10 d. potvarkiu Nr. MT-470 „Dėl Šakių rajono savivaldybės socialinės priežiūros, laikino atokvėpio paslaugos akreditavimo tvarkos aprašo patvirtinimo“, 13 punktu, Šakių rajono savivaldybės mero 2024 m. rugsėjo 10 d. potvarkio Nr. MT-470 „Dėl Šakių rajono savivaldybės socialinės priežiūros, laikino atokvėpio paslaugos akreditavimo tvarkos aprašo patvirtinimo“ 2 punktu ir 2.2 papunkčiu bei atsižvelgdamas į Šakių rajono savivaldybės Socialinės priežiūros, laikino atokvėpio paslaugos akreditavimo vertinimo ir atrankos komisijos pateiktas 2025 m. lapkričio 19 d. posėdžio protokolo Nr. VL-1007 rekomendacijas,
s u t e i k i u neterminuotam laikotarpiui nuo šio įsakymo priėmimo dienos VšĮ „Kauno globa“, įstaigos kodas 306079769, įstaigos buveinės adresas: Pilies g. 4, Kaunas, teisę teikti:
1. akredituotą socialinės priežiūros – pagalbos į namus – paslaugą: suaugusiems asmenims su negalia ir jų šeimoms; senyvo amžiaus asmenims ir jų šeimoms; vaikams su negalia ir jų šeimoms; kitiems asmenims ir jų šeimoms (laikinai dėl ligos ar kitų priežasčių savarankiškumo netekusiems asmenims);
2. Laikino atokvėpio paslaugą – asmeniui (šeimai), prižiūrinčiam (-čiai) prižiūrimą asmenį.
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: A. Juozapavičiaus pr. 57, Kaunas, arba Regionų  administracinio teismo Kauno rūmams adresu: A. Mickevičiaus g. 8A, Kaunas.

